*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*71. számú előterjesztés*

Bátaszék Város Önkormányzata Képviselő-testületének 2018. március 28.-án,

16 órakor megtartandó ülésére

*Tájékoztató a 2018. évi hó és belvízi védekezésről*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  Pénzügyi és Gazdasági Bizottság: 2018. 03.26. |

***Tisztelt Képviselő-testület!***

2018. év február hónapban lehullott hó (kb. 30 – 40 cm hó) mennyisége az elmúlt éveket tekintve is számottevő volt. Ezzel egy időben a -100C alatti hőmérséklet is napokon keresztül érzékelhető volt. A hirtelen és tartós felmelegedés miatt a hó olvadásnak indult és a jelentős mennyiségű csapadék a fagyott talajban nem tudott elszivárogni. Ennek köszönhetően rendkívül gyorsan emelkedett a talajvíz, belvíz és a csapadékvíz elevezető árkokban a vízszint.

Polgármester úr március 7.-én a **Cikádor Mentőcsoport** készenlétbe helyezéséről döntött, akik 18 órától március 8. 02 óráig figyelőszolgálatot láttak el. A készenléti időben rendszeresen takarították a Cigányárok átemelő szivattyúnál összetorlódó hordalékot. Szóban jelezték, hogy a rosszul záródó malomszögi visszacsapó szelep miatt a Lajvér patak felöl nagy mennyiségű víz folyik a nevezett területre.

A beérkező lakossági bejelentésekkel egy időben, illetve azt megelőzően már az intézkedések megtételre kerültek, illetve a BÁT-KOM 2004 Kft. beüzemelte a mobil szivattyúkat. A Cigány-árokból és a Malomszögből a csapadékvíz átemelése már megkezdődött 2018.03.08. napon.

**Elvégzett feladatok:**

BÁT-KOM 2004 Kft. felé jeleztük, hogy a szükséges intézkedéseket tegye meg a szivattyúk üzembe helyezésére és üzemeltetésére.

Folyamatosan figyelemmel kísértük a vízelvezető árkok telítettségét.

A város honlapján és Facebook profilján felhívást intéztünk a lakossághoz, amelyben az átereszek, árkok tisztítására hívtuk fel a figyelmet a víz zavartalan lefolyásának biztosítására.

Lakossági bejelentést követően helyszíni szemlét tartottunk a Dolina utcában, a Garay utcában.

A Dolina utcában – annak a végén – a közterületen állt a csapadékvíz, a területnek lefolyása nincs. A Kövesdi-árokba szivattyúval kell átemelni az összegyűlő csapadékvizet.

A Garay utcából visszatérően jelentik be, hogy a csapadékvíz beszivárog a pincébe, vizesedik a fal és összedől az épület. Megállapítható, hogy a vályogfalak kívülről cementes vakolattal és műanyag festékkel ellátottak. Vízszigetelést nem építettek be a fal és a lábazat közé. Műanyag nyílászárók kerültek beépítésre. 2017.évben az önkormányzat burkolt árkot készítetett az épület falaival párhuzamosan a csapadékvíz elvezetésére és a beszivárgás megakadályozására.

Bajai utcából is érkezett bejelentés, azonban a csapadékvíz elevezető árok az országos közút területén fekszik.

**Tapasztalatok alapján elvégzendő feladatok:**

Tovább kell folytatni a padka karbantartási feladatok végzését, amivel elősegítjük a csapadékvíz árokba történő lefolyását. Ez a burkolat tartósságát növeli.

Tovább kell folytatni az árok karbantartási feladatok végzését, amivel elősegítjük a csapadékvíz befogadóba történő lefolyását.

A lakosság csak a kiadott közútkezelői hozzájárulásban foglaltak szerint építhet gépkocsi bejárót és átereszt.

Az útburkolat szélén felgyülemlő és a padka állapota miatt le nem folyó csapadékvizet a padka megnyitásával le kell vezetni a víz elevezető árokba, amennyiben az alkalmas befogadóként. Ez a burkolat tartósságát növeli.

Rendszeresen tisztítani és takarítani a Cigányárok és a Kövesdi árok átemelő szivattyú előtti befogadó területeit.

Malomszögi visszacsapó szelep rendbe tétele.

Az előterjesztés melléklete a Bát-Kom 2004 Kft. tájékoztatója.

Kérjük a tájékoztató szíves tudomásulvételét.

**H a t á r o z a t i j a v a s l a t :**

**hó és belvízi védekezésről szóló tájékoztató tudomásul vételére**

Bátaszék Város Önkormányzatának Képviselő-testülete a 2018. évi hó és belvízi védekezésről szóló tájékoztatót tudomásul veszi.